**Hae lakkoavustusta lakkopäivistä 29.2. mennessä**

**Kiitos, että olit mukana!**

Viime viikolla 1.-2.2.2024 järjestettiin kahden vuorokauden mittainen lakko noin 770 Teollisuusliiton toimipaikalla hallituksen työelämäheikennysten torjumiseksi.

Jos osallistuit lakkoon, voit hakea lakkoavustusta eAsioinnin kautta 3.–29.2.2024.

Lakkoavustusta voi hakea jäsenet, jotka ovat liittyneet Teollisuusliittoon 27.1. mennessä.

1. Mene osoitteeseen [www.teollisuusliitto.fi](http://link.ivocampaign.com/ls/click?upn=GiLUL6nzjgworuiwZQIUMvXbSlClI8GYBGJ4GpuBricUknLHDvqu7AazfJVeS17bTGXa_MLaF77r1PzL9g5FgsYOYTIbmnpKWJ0d-2BMF0BDRL2Y1bz1SjttZx5S9Q3D9ktLTfi1Z0xDz-2F933OxX8imRNEyDzhozR7d2eysq6LQLBr-2FsHYlL4jGDlNSGYlYXJIE4XwOYIQ7SLtMwCcfhEJ450pto4UrNLeTe015sRjfDjjkkZ2GxNy6ODisoG5hzq677-2FQHdX8J7WkWKR1ikQ9qshf6xVkX7-2BVVpzu6u41nI-2FysMhhP2sPcyfiQnxVtk6mxHtpqpO9psb5CJWU91Sv3HJ5PErqCbpH2TCWwE18a6aHLRaKTdGU3fPg6tXlYQfjNSGm3h4dujWrH9MUurh3E5SQJMw-3D-3D)
2. Klikkaa eAsiointi
3. Kirjaudu käyttämällä henkilökohtaisia verkkopankkitunnuksiasi
4. Löydät ”lakkoavustus”-painikkeen eAsioinnin etusivulta
• Mikäli lakkoavustuspainiketta ei löydy, tarkista, että toimipaikka-tieto on oikea
• Löydät toimipaikkakiinnityksesi ”jäsentiedot”-painikkeen kautta
• Mikäli tiedoissasi on puutteita, pääset muuttamaan niitä ”muokkaa”-painikkeen kautta
• Mikäli teet korjauksia, palaa takaisin eAsioinnin etusivulle, jolloin ”lakkoavustus”-painike ilmestyy
• Voit laittaa myös sähköpostia osoitteeseen lakkoavustus@teollisuusliitto.fi
5. Merkitse lakkopäivien lukumäärä
• 8h työvuoro merkitään numerolla 1, kaksi 8h työvuoroa numerolla 2
• 10 h työvuoro merkitään numerolla 1,25, kaksi 10 h työvuoroa numerolla 2,5
• 12h työvuoro merkitään numerolla 1,5, kaksi 12h työvuoroa numerolla 3

Jos järjestelmä ei salli valita työvuorojen määrää, pyydä pääluottamusmiestäsi ilmoittamaan siitä osoitteeseen lakkoavustus@teollisuusliitto.fi
6. Tarkista, että tilinumerosi on oikein
7. Muista painaa ”tallenna”-painiketta

Tarkista eAsioinnissa, että myös puhelinnumerosi ja sähköpostiosoitteesi ovat oikein.

Liitto vähentää lakkoavustuksesta verohallinnon päätöksen mukaisen veron. Verokorttia ei tarvitse toimittaa.

Ensimmäinen maksupäivä on perjantaina 9.2.2024. Seuraavat maksupäivät ovat aina perjantaisin. Viimeinen hakupäivä on torstaina 29.2.2024.

Lakkoavustukseen liittyviä kysymyksiä voi lähettää osoitteeseen lakkoavustus@teollisuusliitto.fi.

Väärien tietojen antaminen katsotaan petokseksi.